A Bizottság határozata

(2002. augusztus 22.)

a Törökországból származó vagy ott feladott füge, mogyoró és pisztácia, valamint az azokból származó egyes termékek behozatalára vonatkozó különleges feltételek megállapításáról szóló 2002/80/EK határozat módosításáról

(az értesítés a C(2002) 3109. számú dokumentummal történt)

(EGT vonatkozású szöveg)

(2002/679/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élelmiszer-higiéniáról szóló, 1993. június 14-i 93/43/EGK tanácsi irányelvre [1] és különösen annak 10. cikke (1) bekezdésére,

mivel:

(1) A 2002/233/EK határozattal [2] módosított 2002/80/EK bizottsági határozat [3] 2. cikke előírja, hogy 2002. július 1-je előtt felül kell vizsgálni azt a határozatot annak megállapítása céljából, hogy az abban foglalt különleges feltételek megfelelő közegészségügyi védelmet nyújtanak-e a Közösség számára, és továbbra is szükséges-e a különleges feltételek alkalmazása.

(2) A Törökországból származó vagy ott feladott szárítottfüge-, mogyoró- és pisztácia- szállítmányokból szúrópróbaszerűen vett minták elemzésének eredményei azt mutatják, hogy a Közösség megfelelő szintű közegészségügyi védelme érdekében továbbra is szükséges a 2002/80/EK határozatban előírt különleges feltételek alkalmazása.

(3) A friss füge ismereteink szerint aflatoxinokkal nem szennyezett, ezért a friss fügét ki kell vonni a 2002/80/EK határozat hatálya alól. A füge- és a mogyorókrém esetében azonban már kimutattak aflatoxin-szennyeződést, ezért a füge- és a mogyorókrém az említett határozat hatálya alá esik.

(4) Annak érdekében, hogy a Törökországból származó vagy ott feladott szárítottfüge-, mogyoró- és pisztácia-szállítmányok szúrópróbaszerű mintavétele és elemzése a Közösségen belül összehangoltan történjen, meg kell határozni a szúrópróbaszerű mintavétel és elemzés hozzávetőleg gyakoriságát, valamint a mogyoróra – a vákuumcsomagolásút is beleértve – vonatkozó mintavételi módszert.

(5) Frissítésre szorul azon belga, francia, ír, német, osztrák és svéd beléptetési helyek jegyzéke, amelyeken keresztül a 2002/80/EK határozat által érintett termékek a Közösségbe behozhatók.

(6) Ezért a 2002/80/EK határozatot ennek megfelelően módosítani kell.

(7) A Élelmiszerlánc- és Állat-egészségügyi Állandó Bizottsággal folytatott konzultációt követően,

ELFOGADTA EZT A HATÁROZATOT:

1. cikk

A 2002/80/EK határozat a következőképpen módosul:

1. Az 1. cikk a következőképpen módosul:

a) Az (1) bekezdés helyébe a következő szöveg lép:

"(1) A tagállamok csak abban az esetben engedélyezhetik az alábbi kategóriákba sorolt, Törökországból származó vagy ott feladott, emberi fogyasztásra vagy élelmiszerek összetevőjéül szánt termékek behozatalát, ha minden egyes szállítmányt a hatósági mintavétel és elemzés eredményeit tanúsító bizonylat, valamint a Török Köztársaság Földművelési és Vidékfejlesztési Minisztériuma Élelmiszer-higiéniai és Ellenőrző Főigazgatóságának képviselője által az I. mellékletnek megfelelően kitöltött, aláírt és ellenőrzött egészségügyi bizonyítvány kísér:

- 08042090 KN-kód alá tartozó szárított füge,

- a 08022100, illetve a 08022200 KN-kód alá tartozó héjas vagy héjatlan mogyoró (Corylus sp),

- a 08025000 KN-kód alá tartozó pisztácia,

- a 081350 KN-kód alá tartozó, diófélék és szárított gyümölcsök fügét, mogyorót vagy pisztáciát tartalmazó keverékei,

- a 20079998 KN-kód alá tartozó füge- és mogyorókrém

- a 200819 KN-kód alá tartozó, feldolgozott vagy tartósított mogyoró, füge és pisztácia, azok keverékeit is beleértve."

b) Az 1. cikk a következő bekezdéssel egészül ki:

"(6) Az (5) bekezdésben említett szúrópróbaszerű mintavételt és elemzést az (1) bekezdésben említett minden egyes termékkategória tekintetében a szállítmányok 10 %-ánál kell elvégezni.

A mintavételnek és elemzésnek alávetett szállítmány legfeljebb 10 munkanapig tartható vissza, mielőtt a közösségi beléptetési helyről a piacra bocsátanák. Ilyen esetben a tagállamok illetékes hatósága hivatalos kísérőokmányt bocsát ki, amely tartalmazza, hogy a szállítmányt hatósági mintavételnek és elemzésnek vetették alá, feltüntetve annak eredményét is.

Mogyoró esetében a mintavétel a 98/53/EK bizottsági irányelv [4] 1. melléklet 5.2 pontjában leírt mintavételi eljárás szerint történik. Vákuumcsomagolású mogyoró esetén a legalább 15 tonna tömegű szállítmányból legalább 25 részmintát kell venni, amelyek 30 kilogramm tömegű összesített mintát adnak, 15 tonnánál kisebb tömegű szállítmány esetén pedig a 98/53 irányelvben előírt részminták 25 %-ának megfelelő számú mintát kell venni."

2. A 2. cikk helyébe a következő szöveg lép:

"2. cikk

Ezt a határozatot a török illetékes hatóságok által nyújtott információ és garanciák ismeretében, valamint a tagállamok által végzett vizsgálatok eredményei alapján felül kell vizsgálni.

Ezt a határozatot legkésőbb 2002. december 31-éig felül kell vizsgálni annak megállapítása céljából, hogy az 1. cikkben említett különleges feltételek megfelelő közegészségügyi védelmet nyújtanak-e a Közösség számára. A felülvizsgálatnak arra is ki kell terjednie, hogy továbbra is szükséges-e a különleges feltételek alkalmazása."

3. A II. melléklet helyébe e határozat mellékletének szövege lép.

2. cikk

Ennek a határozatnak a tagállamok a címzettjei.

Kelt Brüsszelben, 2002. augusztus 22-én.

a Bizottság részéről

David Byrne

a Bizottság tagja

[1] HL L 175., 1993.7.19., 1. o.

[2] HL L 78., 2002.3.21., 14. o.

[3] HL L 34., 2002.2.5., 26. o.

[4] HL L 201., 1998.7.17., 93. o.

--------------------------------------------------

MELLÉKLET

MELLÉKLET

A beléptetési helyek felsorolása, amelyeken keresztül Törökországból származó vagy ott feladott füge, mogyoró és pisztácia, valamint azokból előállított termékek az Európai Közösség területére behozhatók

Tagállam | A belépés helye |

Belgique-België | Antwerpen, Zeebrugge, Brussel/Bruxelles, Aalst |

Danmark | Valamennyi dán kikötő és repülőtér, illetve valamennyi határállomás |

Deutschland | HZA Lörrach – ZA Weil-am-Rhein-Autobahn, HZA Stuttgart – ZA Flughafen, HZA München – ZA München-Flughafen, HZA Hof – Schirnding-Landstraße, HZA Weiden – ZA Furth-im-Wald-Schafberg, HZA Weiden – ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) – ZA Autobahn, HZA Cottbus – ZA Forst-Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg-Hafen – ZA Waltershof, HZA Hamburg-Stadt, HZA Itzehoe – ZA Hamburg-Flughafen, HZA Frankfurt-am-Main-Flughafen, HZA Braunschweig – Abfertigungsstelle, HZA Hannover – Abfertigungsstelle, HZA Lüneburg – ZA Stade, HZA Dresden – ZA Dresden-Friedrichstadt, HZA Pirna – ZA Altenberg, HZA Löbau – Zollamt Ludwigsdorf-Autobahn, HZA Itzehoe – ZA Pinneberg, HZA Koblenz – ZA Hahn-Flughafen, HZA Oldenburg – ZA Wilhelmshaven, HZA Bielefeld – ZA Eckendorfer Straße Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin-Flughafen-Schönefeld, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Berlin – ZA Dreilinden, HZA Gießen – ZA Gießen, HZA Gießen – ZA Marburg, HZA Singen – ZA Bahnhof, HZA Lörrach – ZA Weil-am-Rhein-Schusterinsel |

Ελλάς | Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi |

España | Algeciras (Puerto), Alicante (Aeropuerto, Puerto), Almería (Aeropuerto, Puerto), Asturias (Aeropuerto), Barcelona (Aeropuerto, Puerto, Ferrocarril), Bilbao (Aeropuerto, Puerto), Cádiz (Puerto), Cartagena (Puerto), Castellón (Puerto), Ceuta (Puerto), Gijón (Puerto), Huelva (Puerto), Irún (Carretera), A Coruna (Puerto), La Junquera (Carretera), Las Palmas de Gran Canaria (Aeropuerto, Puerto), Madrid (Aeropuerto, Ferrocarril), Málaga (Aeropuerto, Puerto), Marín (Puerto), Melilla (Puerto), Murcia (Ferrocarril), Palma de Mallorca (Aeropuerto, Puerto), Pasajes (Puerto), San Sebastián (Aeropuerto), Santa Cruz de Tenerife (Puerto), Santander (Aeropuerto, Puerto), Santiago de Compostela (Aeropuerto), Sevilla (Aeropuerto, Puerto), Tarragona (Puerto), Tenerife Norte (Aeropuerto), Tenerife Sur (Aeropuerto), Valencía (Aeropuerto, Puerto), Vigo (Aeropuerto, Puerto), Villagarcía (Puerto), Vitoria (Aeropuerto), Zaragoza (Aeropuerto) |

France | Marseille (Bouches-du-Rhône), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion |

Ireland | Dublin – Port and Airport, Cork – Port and Airport, Shannon – Airport |

Italia | Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) Ufficio di Sanità Marittima di La Spezia Ufficio di Sanità Marittima e Aerea di Venezia Ufficio di Sanità Marittima e Aerea di Reggio Calabria |

Luxembourg | Centre douanier, Croix de Gasperich, Luxembourg |

Nederland | Valamennyi kikötő és repülőtér, illetve valamennyi határállomás |

Österreich | HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA Flughafen Wien, HZA Salzburg, ZA Klingenbach/Zweigstelle Sopron, ZA Karawanken-tunnel, ZA Villach |

Portugal | Lisboa, Leixőes |

Suomi-Finland | Valamennyi finn vámhivatal |

Sverige | Göteborg, Ystad, Stockholm, Helsingborg, Karlskrona, Karlsham, Landvetter, Arlanda |

United Kingdom | Belfast, Channel Tunnel Terminal, Dover, Felixstowe, Gatwick Airport, Goole Grange-mouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (including Tilbury, Thamesport and Sheerness), Manchester Airport, Manchester Container Port, Manchester (including Ellesmere Port), Medway, Middlesborough, Newhaven, Poole, Shoreham, Southampton, Stansted Airport |

--------------------------------------------------